Euroopa Liidu Teataja L 090 , 08/04/2003 Lk 0045 - 0046



Komisjoni direktiiv 2003/28/EÜ, 7. aprill 2003, millega neljandat korda kohandatakse tehnika arenguga nõukogu direktiivi 94/55/EÜ ohtlike kaupade autovedu käsitlevate liikmesriikide õigusaktide ühtlustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. novembri 1994. aasta direktiivi 94/55/EÜ ohtlike kaupade autovedu käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 2001/7/EÜ, [2] eriti selle artiklit 8 ning arvestades järgmist: (1) Direktiivi 94/55/EÜ lisad A ja B sisaldavad alates 1. juulist 2001 kohaldatava ohtlike kaupade rahvusvahelise autoveo Euroopa kokkuleppe (ADR-kokkuleppe) lisasid A ja B. (2) ADR-kokkulepet ajakohastatakse iga kahe aasta järel. Sellest tulenevalt jõustub muudetud versioon 1. jaanuaril 2003, üleminekuajaga 30. juunini 2003. (3) C lisas on viited äärenumbritele, mis tuleb muuta punktideks. (4) Seepärast tuleb direktiivi 94/55/EÜ lisasid muuta. (5) Käesoleva direktiiviga ettenähtud meetmed on kooskõlas ohtlike kaupade veo komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 94/55/EÜ lisasid muudetakse järgmiselt. 1. A lisa asendatakse järgmisega: " A LISA Alates 1. jaanuarist 2003 kehtivad ohtlike kaupade rahvusvahelise autoveo Euroopa kokkuleppe (ADR-kokkuleppe) A lisa sätted, kusjuures mõiste "osalisriik" asendatakse mõistega "liikmesriik". ADR-kokkuleppe A lisa 2003. aasta versiooni muudatuste tekst avaldatakse niipea, kui see on kättesaadav kõikides ühenduse ametlikes keeltes. " 2. B lisa asendatakse järgmisega: " B LISA Alates 1. jaanuarist 2003 kohaldatakse ohtlike kaupade rahvusvahelise autoveo Euroopa kokkuleppe (ADR-kokkuleppe) B lisa sätteid, kusjuures sõna "lepinguosaline" asendatakse sõnaga "liikmesriik". ADR-kokkuleppe B lisa 2003. aasta versiooni muudatuste tekst avaldatakse niipea, kui see on kättesaadav kõikides ühenduse ametlikes keeltes. " 3. C lisa muudetakse vastavalt käesoleva direktiivi C lisale. Artikkel 2 1. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 2003. Liikmesriigid teatavad nendest viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid teatavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide tekstist. Artikkel 3 Käesolev direktiiv jõustub selle Euroopa Liidu Teatajas avaldamisele järgneval päeval. Artikkel 4 Käesolev direktiiv on adresseeritud liikmesriikidele. Brüssel, 7. aprill 2003 Komisjoni nimel asperesident Loyola De Palacio [1] EÜT L 319, 12.12.1994, lk 7. [2] EÜT L 30, 1.2.2001, lk 43. -------------------------------------------------- LISA " C LISA 1. Punktis 2 asendatakse sõnad "on B lisa äärenumber 10 599" sõnadega "on A lisa peatükk 1.9". 2. Punktis 4 asendatakse sõnad "on A lisa äärenumber 2 211" sõnadega "koosneb A lisa punktis 1.2.1 esitatud mõistetest balloon, torukujuline anum, surveanum, krüotehniline anum ja balloonikogum". 3. Punktis 5 asendatakse sõnad "on A ja B lisa äärenumbrid 2 010 ja 10 602" sõnadega "nagu on A lisa peatükis 1.5". " . --------------------------------------------------